בית-ספר תיכון ע"ש ח' קוגל                                                                                 המורה: יהודית שניצר
תרגיל בביולוגיה בנושא הובלה בצמחים

1. תקעו מסמר שאורכו 2 ס"מ לכל אורכו, לגזע עץ שעובי קליפתו 3 ס"מ.
קוטר העץ גדל ב3- ס"מ כל שנה.
נניח שקליפת העץ לא נשרה. היכן יימצא ראש המסמר כעבור 4 שנים? 
א. ישקע בתוך הקליפה.
ב. ישאר בשטח פני הקליפה.
ג. יידחף החוצה ויבלוט מעל פני הקליפה.
ד. יחדור פנימה למרכז הגזע.

2. תקעו מסמר שאורכו 3 ס"מ לתוך גזע עץ שגובהו 20 מ'. מחצית אורכו של המסמר בלטה מחוץ לגזע. עובי הקליפה היה כ1- ס"מ. קוטר העץ גדל ב3- ס"מ כל שנה. נניח שקליפת העץ לא נשרה, היכן יימצא ראש המסמר כעבור 4 שנים?
א. ישקע בתוך הקליפה.
ב. ישאר בשטח פני הקליפה.
ג. יידחף החוצה ויבלוט מעל פני הקליפה.
ד. יחדור פנימה למרכז הגזע.

3. תקעו מסמר לתוך גזע עץ שגובהו 20 מ' בגובה 1 מ' מעל לקרקע.
העץ גדל לגובה בחצי מטר כל שנה. נניח שגובה פני הקרקע אינו משתנה. מה יהיה גובהו של המסמר כעבור 4 שנים?
א. מטר אחד.
ב. שני מטרים.
ג. שלושה מטרים.
ד. ארבעה מטרים.

4. כאשר מסירים קליפה מגזע של עץ דו-פסיגי, החלק המתקלף מכיל-
א. שעם בלבד.
ב. שיפה, קמביום ועצה.
ג. שיפה ושעם בעיקר.
ד. אפידרמיס ופרנכימה.

5. מה גורל העצה הראשונית בגזע של עץ דו-פסיגי במשך 10 שנים?
א. נדחקת כל שנה לכיוון היקף הגזע.
ב. מדי שנה מתווספים אלמנטים נוספים.
ג. מהווה כעבור 10 שנים את רוב צנורות המים בגזע.
ד. אינה משתנה ונשארת במרחק שווה ממרכז הגזע.

6. מהו מסמר התרגיל?
א. מסמרו של התרגיל
ב. הוא מסמר מאד רגיל .
ג. אך ברור לכל עתה
ד. כי מי שתקוע - זה אתה!

 	ב ה צ ל ח ה !

הערה למורה:   אני לא זוכרת היכן פורסמו שאלות ה"מסמר" לראשונה. השאלות הללו קשות מאד לתלמידים. כשהייתי מורה צעירה נתתי אותן כבוחן ואימללתי את תלמידי. בהמשך נתתי אותן כתרגיל בכתה במתכונת של בוחן, התלמידים עונים – אבל לא מגישים, אין ציונים, אין מתח. כשהגיעו ל"שאלה" השישית התחילו להחליף מבטים תוהים ביניהם , עד שהתלמיד האמיץ הראשון פרץ בצחוק והדביק את כולם.
התלמידים אמרו שהיה כיף של תרגיל.